open-index/open-wikipedia-markdown huggingface dataset:
Jesu fristelse

**Jesu fristelse** er betegnelsen på en hendelse som er beskrevet i *[[Evangeliene]]*. Historien forteller at etter at Jesus Kristus ble døpt av Johannes Døperen, drev Den hellige ånd ham ut i ødemarken, hvor han oppholdt seg i førti dager. 

Den mest detaljerte versjonen finnes *[[Evangeliet etter Lukas]]*, fjerde kapittel. Lukas forteller at i ødemarken ble Jesus tre ganger fristet av Djevelen. Jesus spiste ikke under oppholdet, og den første fristelsen bestod i at Djevelen oppfordret ham til å vise at han var Guds sønn ved å gjøre en stein om til et brød. Jesus svarte «Mennesket lever ikke av brød alene». Deretter førte Djevelen ham til et høyt fjell, og tilbød ham makt over hele verden. Jesus svarte «Herren din Gud skal du tilbe, og ham alene skal du tjene». Den siste fristelsen bestod i at Djevelen tok Jesus med til Jerusalem og stilte ham opp på tempelmuren, muligens var dette i tråd med rabbinske spådommer om Messias' komme. Djeveln oppfordret Jesus til å kaste seg ut og la engler redde seg. Jesus svarte «Du skal ikke sette Herren din Gud på prøve». Etter at alle de tre fristelsene var blitt avvist, lot Djevelen Jesus være i fred en stund. 

Historien om fristelsene brukes som grunnlag for å kalle Jesus for «den nye Adam», på grunn av at han stod imot Djevelens tilnærminger der den første Adam falt. Historien er også grunnlaget for at fastetiden varer i nettopp førti dager. 

## Kirkens fastetid

Som en påminnelse om og markering av Jesu førti dager i ørkenen innførte den katolske kirke tradisjonen med fastetiden, det vil si en førti dager lang faste før påskefeiringen, minus søndagene, som ikke er fastedager. Fasteperioden regnes altså fra og med askeonsdag rett etter fastelavn, til og med påskeaften.

## Referanser
Was nützt die Liebe in Gedanken

***Was nützt die Liebe in Gedanken*** er en tysk dramafilm av Achim von Borries fra 2003. Hovedrollene spilles av August Diehl, Daniel Brühl, Anna Maria Mühe, Jana Pallaske og Thure Lindhardt.

Filmen er basert på faktiske begivenheter, den såkalte *[[Steglitzer Schülertragödie]]*, og finner sted i slutten av 1920-årene. Hovedrollene har vanskeligheter med sin første store kjærlighet og beslutter å begå selvmord dersom de ikke finner den kjærligheten de mener de fortjener. Mens de alltid søker etter den høyeste kjærligheten, går Paul (Daniel Brühl) og Günther (August Diehl) glipp av de virkelig viktige tingene i livet. Deres forstyrrede forestillinger ødelegger alt og en farlig idé begynner å vokse i Günthers  hode: «Hvis vi ikke blir elsket, tar vi dem vi elsker med oss».

## Skuespillere

* Daniel Brühl som Paul Krantz
* August Diehl som Günther Scheller
* Anna Maria Mühe som Hilde Scheller
* Jana Pallaske som Elli
* Thure Lindhardt som Hans
* Verena Bukal som Rosa
* Julia Dietze som Lotte
* Buddy Elias som Dr. Frey
* Luc Feit som Zipfer
* Marius Frey som Bittner
* Holger Handtke som Wieland
* Jonas Jägermeyr som Pit
* Roman Kaminski som Vorsitzender bei Gericht.
* Christoph Luser som Macke
* Tino Mewes som Django

## Referanser


## Eksterne lenker
* 
*
Eufotisk

**Den eufotiske sonen** (gresk: *ev*, «god» og *phos*, «lys») brukes i marinbiologien om de øvre vannlag i havet som har nok lys til at fytoplankton kan ha fotosyntese – til forskjell fra *den [[afotisk]]e sonen*, der lyset ikke trenger ned. Eufotisk sone tilsvarer det som i limnologien kalles trofogen sone.

Den eufotiske sonen kan variere fra 10 m i fjorder med mye suspendert materiale til over 100 m i åpent hav med klart vann. Den eufotiske sonen er hjemsted for det meste av akvatisk liv på grunn av aktiviteten (primærproduksjonen) til planteplankton.

## Referanser


## Eksterne lenker
* «Eufotisk sone», Institutt for biovitenskap, Universitetet i Oslo
Dresden (film)

***Dresden*** er et tysk krigsdrama fra 2006 regissert av Roland Suso Richter. Filmen handler om britenes bombing Dresden i februar 1945. Filmen ble produsert for TV.

## Handling
Den tyske sykesøsteren «Anna» forelsker seg i den britiske bomberpiloten «Robert Newman», selv om hun egentlig bør elske den tyske oberst «Alexander Weninger». Hun skjuler den skadede dødsfienden i sykehusets kjeller, hvor daglig stadig flere skadede soldater blir innbragt.

Mens befolkningen i Dresden ser nederlaget komme, mobiliserer Sachsens regjeringssjef Martin Mutschmann alle krefter for et motangrep, uvitende om at om få dager vil katastrofen ramme Dresden.

## Roller
* Marie Bäumer – Maria Goldberg
* Susanne Bormann – Eva Mauth
* Michael Brandner – Blockwart
* Andreas Günther – 1. Feldgendarm
* Jürgen Heinrich – Martin Mutschmann
* John Keogh – Lt. Leslie
* Heiner Lauterbach – Carl Mauth
* John Light – Robert Newman
* Katharina Meineke – Magda Mauth
* Sandra Nedeleff – Jødisk kvinne
* Paul Ready – William
* Benjamin Sadler – Alexander Weninger
* Gabriela Maria Schmeide – Kvinne
* Wolfgang Stumph – Prest
* Kai Wiesinger – Simon Goldberg
* Felicitas Woll – Anna Mauth

## Referanser


## Eksterne lenker
*
ToolTalk

**ToolTalk** er et kommunikasjonssystem som ble utviklet av Sun Microsystems (SunSoft) for å kunne la programmer kommunisere med hverandre mens de kjører. Programmer som støtter ToolTalk kan konstruere høynivå-beskjeder og håndtere disse til systemets ToolTalk-server som avgjør hvem som er riktige mottager og (etter å ha mottatt tillatelse) videresende beskjeden. Selv om ToolTalk opprinnelige var kun tilgjengelig for SunOS og Solaris har systemet senere blitt utviklet for en rekke kommersielle UNIX-varianter.

I enkleste forstand kjenner ToolTalk kun til beskjeder og parametere. Eksempelvis blir beskjedene «close window» (*steng vindu*) og «close application» (*steng program*) betraktet som helt forskjellige, selv om de begge har kommandoen «close». I kontrast er Apple Computers AppleScript langt mer objektorientert og hvor disse kommandoene faktisk er enkel kommando «close» som kan bli gitt to ulike objekter. I kontrast må programmer med ToolTalk-støtte krever derfor en «fortolker» som kan forstå og dekode enhver beskjed.

Det er uklart hvor utbredt ToolTalk har blitt. Det blir nevnt svært sjelden på Internett, men det kan være en indikasjon på alder enn på utstrakt bruk. Suns egen dokumentasjon er dog svært begrenset.
Peter Osgood

**Peter Leslie Osgood** (født 20. februar 1947, død 1. mars 2006) var en engelsk fotballspiller på 1960- og 1970-tallet. Hans navn forbindes først og fremst med Chelsea, hvor han spilte fra 1965 til 1974, og scoret 103 mål på 279 ligakamper. I 1970 var han svært toneangivende da Chelsea gikk til topps i FA-cupen. Osgood scoret mål i samtlige runder av cupen dette året. Sesongen etter var han med på å vinne den europeiske Cupvinnercupen. Han var også med i den engelske VM-troppen i 1970, og spilte til sammen fire landskamper for .

I 1974 ble Osgood solgt til Southampton. Målene kom ikke like hyppig i Southampton-drakten som de hadde gjort da Osgood spilte for Chelsea, men han hadde likevel en brukbar målrate, og vant i 1976 sin andre FA-cuptittel da Manchester United noe overraskende ble slått i finalen. Etter fire sesonger i Southampton (hvor han også hadde et kort låneopphold i Norwich), spilte Osgood én sesong for den amerikanske klubben Philadelphia Fury, før han avsluttet karrieren med halvannen sesong i moderklubben Chelsea. I hans andre Chelsea-opphold var han mye plaget av skader, og fikk lite spilletid. Han la opp som spiller i 1980.

## Karriere som spiller

 Kun ligakamper.

## Referanser


## Eksterne lenker
*
Siktedyp

**Siktedyp** brukes i oseanografi og limnologi som et mål for den fysiske og biologiske tilstanden i vannet. For eksempel kan siktedyp brukes for å måle algevekst.

Et standardisert mål for siktedyp er **Secchi-dyp**, oppkalt etter vitenskapsmannen og jesuittpresten Angelo Secchi (1818–1878). Det måles ved å senke ei hvit, eller svart og hvit, skive med diameter 25–50&nbsp;cm (**Secchi-skive**) ned i vannet for å fastslå ved hvilket dyp skiva ikke kan ses.
Trilobitter

* Agnostida
* Nectaspida
* Redlichiida
* Corynexochida
* Lichida
* Phacopida
* Librostoma
** Proetida
** Asaphida
** Harpetida
** Ptychopariida

**Trilobitter** er en utdødd gruppe marine leddyr som levde i palaeozoicum (for 540&ndash;250 millioner år siden).

De var en av de første dyregruppene med hardt ytre skall av kalsitt, og skiller seg fra alle andre kjente dyregrupper ved at de er de eneste organismer som noen gang har hatt øyne med linser formet av kalsittkrystaller. Trilobittene levde i havet, og er blant de vanligste fossilene i de eldste fossilførende bergartene i Norge, (spesielt i kambro-silurlagene i Oslofeltet).

Trilobittene kunne være fra noen få millimeter til én meter lange. Mange av artene var sediment-etere (de spiste slam og utvant de organiske stoffene derfra), men mange var også rovdyr som jaktet på andre dyr. Kalkpanseret deles opp i tre deler. Et hodeskjold, et mangeleddet kroppsskjold og et haleskjold. Trilobittene hadde et par lange antenner, fasettøyne og forgrenede føtter.

I Norge har man funnet over 300 arter.

## Kilder
* Halvor Aanes, ''Rekke leddyr (Arthropoda)'', oversikt over grupper, *Universitetet i Oslo*, besøkt 15. mars 2014.

## Eksterne lenker

* Trilobitter hos Store norske leksikon
*
Hallusinasjon

**Hallusinasjoner** (fra latin *alucinatio, hallucinatio*, «tankeløst snakk; drømmeri») er sanseopplevelser som ikke samsvarer med eksterne sanseinntrykk, og som derfor ikke andre har.  Hallusinasjoner kan forekomme på alle sanser: syn, hørsel, lukt, smak og følesanse, og kan oppfattes som virkelige for de som opplever dem. Man kan høre lyder og stemmer, uten at lyder når ørene, eller man kan se personer eller gjenstander som ikke er det.

Ved grensen mellom søvn og våken tilstand kan mange i kortere tid oppleve meget livaktige hallusinasjoner, som kalles hypnagog hallusinasjon.

Hallusinasjoner er vanlige ved psykotiske lidelser, men kan også opptre under påvirkning av enkelte psykoaktive stoffer. Til en viss grad kan milde hallusinasjoner også forekomme som et normalfenomen. For eksempel kan man uten grunn synes å høre sitt eget navn, eller synes å høre telefonen ringe. Hallusinasjoner kan også forekomme ved mangel av vitamin B, eksempel ved mangelsykdommen pellagra. Hallusinasjoner kan skje hvor hjernen er under voldsom belastning, som ved høy feber (især hos barn) og ekstrem søvnmangel.

En type hallusinasjon går ut på å høre stemmer. Å høre stemmer går ut på at en resonerende tankeprosess (at en snakker til seg selv inne i hodet) av en eller annen grunn blir omgjort til noe en opplever å høre. Det er verdt å nevne at hvis en psykotisk hører på en person som snakker et annet språk enn personen selv på en måte som virker særdeles besynderlig og usannsynlig, så vil det være ganske sannsynlig at personen faktisk har hørt det da denne underbeviste tankeprosessen ikke har funnet sted.

Hallusinasjoner kan behandles med antipsykotika.

## Forekomst

I 1991 gjorde Allen Y. Tien, som del av programmet Program for epidemiologisk nedslagsfelt (*The Epidemiologic Catchment Area Program*, ECAE), en undersøkelse av 18 572 tilfeldige personer i fem amerikanske byer over 5 år. I undersøkelsen ekskluderte Tien rusmiddelbruk og søvntilstander. Resultatene viste at 13 % rapporterte hallusinering i form av berøring, lyd eller syn minst en gang i livet. Videre fant en ut at 1,5&nbsp;%–3,2&nbsp;%  har hørt lyder minst en gang i livet. 

I New Zealand ble det gjort en liknende undersøkelse, med tilsvarende resultat: på 13&nbsp;% krysset av på hallusinering, og 3,2&nbsp;% på hørselshallusinering. Ifølge en undersøkelse kalt Sledwick-undersøkelsen av 1881, hadde 3,2&nbsp;% opplevd hørselshallusinering og 8,4&nbsp;% visuell hallusinering. 

Det har vært gjort tester blant studenter, men resultatene sprikte mellom 71&nbsp;%, 45&nbsp;% og 13,2&nbsp;%, basert på undersøkelsesmetode. Ved å spørre om en kunne se personen, når en hørte noen snakke, svarte 13,2&nbsp;% at personen ikke var tilstede, noe som gjorde at en konkluderte med at 13,2&nbsp;% hører stemmer minst én gang i livet.

## Referanser


## Eksterne lenker
*
Forskrift

En **forskrift** er etter norsk rett et vedtak som gjelder rettigheter eller plikter til et ubestemt antall eller en ubestemt krets av personer (i motsetning til et enkeltvedtak).

Forskrifter fastsettes ofte med hjemmel i en lov. Forskrifter gis som regel av Kongen i statsråd, et departement eller et kommunestyre eller fylkesting, alt etter hva den aktuelle lovhjemmelen bestemmer. Forskriften må holde seg innenfor lovhjemmelen, og må ikke være i strid med andre lover; i så fall vil den ikke kunne gjøres gjeldende. I tillegg må forskriften kunngjøres for å ha rettslig virkning.

Å overtre forskrifter kan være straffbart. Dette forutsetter at enten den aktuelle hjemmelsloven eller forskriften selv foreskriver dette.

## Referanser
Benådning

**Benådning** er fullstendig eller delvis ettergivelse av straff etter falt dom.

## Norge

I Norge gis benådning etter Grunnloven §&nbsp;20 («Kongen har rett til i statsrådet å benåde forbrytere etter at dom er falt.») av Kongen. Sakene forberedes av Justisdepartementet og fremmes i Statsråd. Departmentet har fått delegert fullmakt til å avslå benådning, men anledningen til å gi benådning tilligger Kongen, det vil si Kongen i statsråd etter konstitusjonell statsrett.

Statistikk over benådningssaker i perioden 2004–2013 viser at antallet benådninger varierer fra år til år, men generelt holdes på et lavt nivå. I 2004 ble det behandlet 142 søknader om benådning, hvorav 14 ble innvilget. Til sammenligning ble det i 2013 behandlet 97 søknader, hvorav 11 ble innvilget.

Benådningsinstituttet fikk fornyet oppmerksomhet høsten 2005 da det ble hevdet at kriminelle hadde kjøpt legeerklæringer for å få benådning.

I Norge var frem til 2010 benådningen unntatt offentligheten, og per oktober 2017 er saksdokumentene i en benådningssak hemmelige. Hverken avslag eller benådning begrunnes. Benådning kan innebære at straffen ettergis i sin helhet eller at den blir gjort betinget med 2 års prøvetid.

## USA

I USA har det vist seg at hvite har en fire ganger større sjanse for å bli benådet enn etniske minoriteter. 

## Referanser


## Eksterne lenker
*
Visekorporal

**Visekorporal** er en militær grad.

## Norge

Visekorporal blir innført i Norge på OR-2 nivå i Hæren i forbindelse med innføringen av den nye ordningen for militært tilsatte. Graden tilsvarer visekonstabel i Sjøforsvaret, samt visespesialist i luftforsvaret.

## Visekorporal (OR-2) i ulike land
* Canada: Private (Basic)
* Danmark: Overkonstabel
* Nederland: Soldaat der 1e klasse / Soldaat der 2e klasse
* Sverige: Menig 1. kl.
* Tyskland: Gefreiter
* Storbritannia: Lance corporal
* USA: Private

## Se også
* Militære grader

## Referanser
Termisk energi

**Termisk energi** er  et uttrykk for energien til et materiale som skyldes den kinetiske energien som det har på grunn av uordnede bevegelser til atomer og molekyler. Den kan beregnes ved statistisk fysikk og beskrives i termodynamisk sammenheng som indre energi eller entalpi. Termisk energi måles, som enhver energistørrelse, i SI-enheten joule (J).

I dagligtalen omtales ofte varme som termisk energi. Dette er strengt tatt ikke riktig, men er uttrykt mer presist ved termodynamikkens første hovedsetning som forbinder mengden av varme som et system mottar, med forandringen i dets indre energi og det arbeid som systemet måtte samtidig utføre.
 
## Se også
*Entropi
*Anergi
*Eksergi

## Referanser
Nauplius

**Nauplius** er et larvestadium som forekommer hos mange krepsdyr. Den består av et hode med ett øye og en haledolk (*[[telson]]*), mens thorax og abdomen ikke er utviklet. Den har tre par utløpere fra hodet som den kan svømme med.

Navnet *Nauplius* ble publisert som navnet på en slekt av krepsdyr av i et arbeidea av Otto Friedrich Müller i 1785, etter hans død. Dyrene viste seg imidletid å være larver av copepoder. Navnet brukes derfor i dag om dette larvestadiet, som lever som et planktonisk larvestadie for mange arter. Stadiet kalles nauplius (flertall: *nauplii*) og består av tre hodesegmentsegmenter, som er dekket av en enkelt ryggskjold. Abdomen (når den er til stede) er uten segemnerting. Hvert av hodesegmentene har et par med svømmebein. De fremste tilsvare hovedantennenene, de neste tilsvarer sekindærantennene og de bakre tilsvarer mandiblene hos det voksne dyret. Dette larvestadiet har forskjellige levemåter hos forskjellige grupper. Noen er svømmende, andre lever på havbunnen, noen tar til seg næring, mens andre lever av plommemassen fra egget. Naupilus har et enkelt øye rett over hjernen. Dette øyet kalles et «naupilusøye» og forsvinner hos mange grupper etter hvert som de voksne dyrenes fasettøyne vokser fram. Noen grupper, slik som Notostraca beholder naupilusøyet også som voksen. Enkelte grupper av krepsdyr mangler helt et naupilusstadie, slik som hos isopoder.

## Referanser
Losby Golfklubb

**Losby golfklubb** ligger på Losby i Lørenskog. Klubben ble stiftet i 1994 (som Lørenskog Golfklubb) og banene, designet av Peter Nordwall, stod ferdig i 1999.

Klubben tilbyr to baner, begge av typen park-/skogsbane. Østmork har 18 hull, måler  meter fra bakerste utslagssted og  meter fra rød, og har par 72. Vestmork har ni hull, måler  meter fra gul og  meter fra rød, og har par 35.

Klubben har fostret flere spillere på internasjonale tourer, blant dem Peter Kaensche, Lill-Kristin Sæther, Kim Kristoffersen og Espen Kofstad.

Klubben arrangerte Challenge Tour-turneringen Norwegian Challenge i 2000 og 2013. Den var også vertskap for Ladies European Tour-turneringen Ladies Norwegian Masters i 2007 (da Suzann Pettersen vant) og LET Access Series- og Swedish Golf Tour-turneringen Ladies Norwegian Challenge i 2015 og 2016.

## Eksterne lenker
* Losby Golfklubb
Forretningsministerium

**Forretningsministerium**, eller **overgangsregjering**, brukes som betegnelse på den funksjon en parlamentarisk regjering (eller tilsv. utøvende myndighet) utøver i perioden fra den har søkt avskjed til ny ledelse er utnevnt. En slik overgangsperiode vil være midlertidig fra noen dager til noen måneder med et mål om å få på plass en ny varig løsning så raskt som mulig. Christian Schweigaards ministerium i 1884 er et eksempel fra norsk politisk historie. 

Et forretningsministerium arbeider med redusert autoritet og vil normalt ikke gjennomføre handlinger eller fatte vedtak som er omstridt politisk. Oppdraget er primært å ta seg av løpende forretninger.

## Referanser
Relativ datering

**Relativ datering** er en metode for å datere arkeologiske strukturer eller funn basert på hvordan de befinner seg tidsmessig eller formmessig i forhold til andre. Dette i motsetning til absolutt datering, der selve materialet dateres.

Relativ datering kan foretas ved stratigrafisk datering, typologi eller klimatisk datering.

Ved hjelp av relativ datering kan man i en del tilfeller komme frem til en absolutt datering. Et eksempel på dette finner man i gresk keramikk, der man har visse kjente dateringer, og ved hjelp av typologien kan i de fleste tilfeller fastlegge hvor langt unna dette en gitt vase befinner seg og dermed datere den innen en rimelig feilmargin. Når det ikke er mulig å nå frem til en absolutt datering har allikevel typologien en viktig funksjon, ettersom den bidrar til forståelsen av et funnsteds kronologi.
Dongeri

**Dongeri**, **olastoff** eller **denim**, er et sterkt, indigoblått bomullstøy som brukes mest i slitesterke fritids- og arbeidsklær, særlig bukser. Ordet dongeri betegner også klær som lagd av dette stoffet, særlig olabukser eller jeans.

## Etymologi
Ordet dongeri kommer fra engelsk *dungaree* som er lånt fra hindi etter stedet i India der stoffet ble vevd, eventuelt etter betegnelsen på hindi for denne typen vevd, kraftig bomullstoff. Stoffet kalles også *denim* etter den franske betegnelsen *serge de Nîmes*, det vil si «stoffer fra (byen) Nîmes».

På norsk ble ordet tidligere også skrevet «dongery».

## Historie
Dongeri er opprinnelig fra India der det ble brukt til seil og til klær for de fattige. I Vesten ble det utbredt blant annet via kleshandleren Levi Strauss som solgte bukser av dongeri til gruvearbeidere under gullrushet i California i 1849. Dette la grunnlaget for det kjente olabuksemerket *Levi's*. 

## Dongeritøy
Dongeri kan i dag brukes i praktisk talt alle slags plagg; jakker, skjorter og skjørt er vanlig, men også kjoler, barnetøy og vesker lages. Originalfargen er beige, men i dag farges dongeritøy mest i blått, og andre farger forekommer også.

## Se også
*Dongeribukse

## Referanser


## Eksterne lenker
* Dongeristoffets historie i Europa (på engelsk)
* Dongeriens historie i USA (på engelsk)
Stratigrafisk datering

**Stratigrafisk datering** er en metode for relativ datering av geologiske eller arkeologiske strukturer eller funn. 

Metoden baserer seg på prinsippet om at der lag ligger over hverandre i en stratigrafisk sekvens, vil lagene som ligger under være eldre (tidligere) enn de som ligger over. Ligger det flere lag over hverandre vil disse derfor danne en kronologisk sekvens fra de tidligste (i bunnen) til de seineste (på toppen). Funn som blir gjort i et forseglet lag i denne sekvensen kan derfor ikke være yngre (seinere) enn selve laget. På denne måten er det mulig å bygge opp en relativ kronologi over de forskjellige lagene. Dette er et viktig konsept fordi hvis et funn kan dateres ved hjelp av absolutt datering, vil man ikke bare datere selve funnet, men også laget det ligger i.
Earl’s Court undergrunnsstasjon

**Earl's Court undergrunnsstasjon** er en stasjon på Londons undergrunnsbane, beliggende i området Earls Court i bydelen Kensington and Chelsea. Stasjonen betjener linjene District og Piccadilly. Området er kjent for sine mange varemesser og utstillingshaller, og stasjonen er derfor til tider veldig hektisk. 

Alle District-linjens ruter kjører gjennom stasjonen på fire forskjellige plattformer. Dette har gjort Earl's Court kjent blant mange londonere for å være en av undergrunnsnettets største flaskehalser. Piccadilly-linjen trafikkerer to spor (øst/vest) på dypt nivå under stasjonen.

|}
## Eksterne lenker
* Earl's Court Underground Station Transport for London (Engelsk)
* Metronet Rails planer for Earl's Court undergrunnsstasjon
Srebrenica

**Srebrenica** (serbisk: Сребреница) er en by og kommune i Republika Srpska i den østre delen av Bosnia-Hercegovina. Foreløpige tall fra folketellingen i 2013 viste at Srebrenica hadde  innbyggere. I 1995 fant Srebrenica-massakren sted her.

Den lille fjellbyen ligger ca. 80 km nordøst for Sarajevo, nær grensen til Serbia. Hovednæringen i byen er saltutvinning, i tillegg til et nærliggende spa/kursted. Før 1992 var det også en metallfabrikk i byen og bly-, sink- og gullgruver i nærheten. Ordet *srebrenica* betyr «sølvgruve».

Ved folketellingen i 1931 hadde distriktet en liten serbisk-ortodoks befolkningsovervekt på  50,5 %.

I 1991 bodde det 37 213 mennesker i kommunen Srebrenica (i selve byen bodde det 5 754 personer).  Av dem var 27&nbsp;118 bosnjaker (72,9 %), 9&nbsp;381 serbere (25,2 %), 372 jugoslaver (1 %), 40 kroater (0,1 %), og 302 som oppgav annen bakgrunn (0,8 %). Av selve byen Srebrenicas nesten 6&nbsp;000 innbyggere var 64 % bosnjaker, 29 % serbere, 5,3 % jugoslaver, 0,7 % kroater og 1 % av annen bakgrunn.

I 1993 hadde tallet vokst til ca. 70&nbsp;000. Dette skjedde etter at byen opplevde en stor tilstrømming av flyktninger.

Srebrenica var av FN erklært som «sikker sone», men byen ble likevel offer for en bosnisk-serbisk offensiv i juli 1995, kjent som folkemordet i Srebrenica. Ca. 40&nbsp;000 mennesker flyktet og flere tusen muslimske menn var savnet etter at serberne hadde erobret byen. Utfra vitneutsagn er det beregnet at minst 7&nbsp;475 – 8&nbsp;000 mennesker ble massakrert, og minst 20&nbsp;000 fordrevet.
Massegraver med over 7000 lik er funnet, og pr juli 2012 hadde 6 838 ofre blitt identifisert via DNA-analyse av kroppsdeler funnet i massegravene.

I 2003 ble en minnekirkegård innviet av USAs tidligere president Bill Clinton. Srebrenica-massakren er Europas største etter andre verdenskrig. Det internasjonale krigsforbrytertribunalet for det tidligere Jugoslavia har fastslått at hovedskylden for massakren bæres av høyere offiserer innen den serbiske hæren, og dømte 12. desember 2012 den serbiske generalen Zdravko Tolimir dømt av tribunalet til livsvarig fengsel for sin rolle som Ratko Mladić' «høyre hånd» i folkemordet. Også FN har påtatt seg delvis medansvar for å ha mislykkes i å beskytte byens befolkning.

Etter krigen i Bosnia ble Srebrenica liggende i den bosnia-serbiske delen (Republika Srpska) inne i Bosnia-Hercegovina, men i 2008 fikk fordrevne bosnjaker som opprinnelig hadde bodd der før massakren, lokal stemmerett i Srebrenica med den følge at de stemmeberettigede valgte en bosnjakisk ordfører. Men omtrent samtidig som rettssaken mot Radko Mladic startet i Haag i mai 2012 ble det avgjort at fordrevne bosnjaker som tidligere hadde bodd i byen, ikke lengre ville få lokal stemmerett i sin tidligere hjemby ved valgene i oktober samme år.

## Referanser


## Eksterne lenker
* 
* Det internasjonale krigsforbrytertribunalet for tidligere Jugoslavia (ICTY) - Srebrenica.
Halliburton

**Halliburton Company** er et amerikansk oljeserviceselskap stiftet i 1919 i Dallas i Texas av Erle Halliburton. Selskapet er en av verdens største aktører i denne industrien ved siden av blant annet Schlumberger, Weatherford International, Tesco Corporation og Baker Hughes. Halliburton hadde i 2016  ansatte. Selskapets hovedkontorer ligger i Houston og Dubai.

Halliburton viktigste virksomhetssegment er Energy Services Group (ESG), som leverer teknologi og tjenester til olje- og naturgassindustrien. Frem til 2007 var også entreprenørvirksomhet en av selskapets bærebjelker gjennom datterselskapet KBR. KBR ble solgt ut 5. april 2007 etter å ha vært en del av Halliburton i 44 år.

Halliburton er også kjent for sine mange kontroverser; for selskapets nære bånd til tidligere visepresident Dick Cheney, krigsprofitering i forbindelse med invasjonen av Irak i 2003, en korrupsjonsskandale i Nigeria i 2010, og et utall miljø- og arbeidsmiljøskandaler. En forbrukerundersøkelse i 2011 rangerte Halliburton som det femte lavest ansette selskapet i USA.

## Referanser


## Eksterne lenker
*
Avebury (Wiltshire)

**Avebury** er en landsby og verdslig sogn i grevskapet Wiltshire i sørvestlige England. Landsbyen ligger rundt 9 km vest for Marlborough og rundt 13 km nordøst for Devizes. Store deler av landsbyen er omgitt av det forhistoriske steinkomplekset som også kalles for Avebury. Sognet består også av de mindre landsbyene Avebury Trusloe og Beckhampton, og grenden West Kennett. I henhold til folketellingen i 2011 er det 531 innbyggere i landsbyen og sognet.

Det forhistoriske steinkomplekset er en enorm sirkel med stående steiner fra yngre steinalder eller neolittisk tid for ca. 3000 f.Kr. Monumentet er større enn det mer kjente Stonehenge og er stort sett samtidig med dette. Steinringene okkuperer et område som er ca. 11,5 hektar stort. Steinkomplekset består av flere bestanddeler. Det eldste av disse, som er jordvoller, er datert til mellom 3400 og 2625 f.Kr. Senere tillegg består av en sirkulær jordvoll og flere steinsirkler. 

Fra og med rundt 1300-tallet begynte lokalbefolkningen å rive ned steinsirklene for den ene eller den andre årsak; for å rydde land, for skaffe stein til byggverk, eller rett og slett for å ødelegge et hedensk monument. I 1648 besøkte John Aubrey, naturfilosof og oldtidsgransker, stedet og fant de fleste av steinene fortsatt stående eller liggende i nærheten. På 1700-tallet besøkte oldtidsgranskeren William Stukeley stedet og oppdaget at det var gjort ytterligere ødeleggelser på steinene. På 1930-tallet forsøkte arkeologen Alexander Keiller reise mange av de steinene som var blitt veltet og delvis restaurerte sirkelen til sin opprinnelige opplegg. I 1943 tok myndighetene direkte besittelse av monumentet og landsbyen. Det er nå administrert av National Trust. I 1986 la UNESCO Avebury-steinene sammen med Stonehenge, Silbury Hill, og andre lokale steder til Verdensarven.

## Referanser


## Litteratur
* Crowley, D.A., red.; Baggs, A.P.; Freeman, Jane; Stevenson, Janet H. (1983): *A History of the County of Wiltshire: Volume 12: Ramsbury and Selkey hundreds; the Borough of Marlborough*. Victoria County History. s. 86–105.
* Pevsner, Nikolaus; Cherry, Bridget (1975): *Wiltshire. The Buildings of England*. Harmondsworth: Penguin Books. ISBN 0-14-0710-26-4. s. 96–103.
* Pugh, R.B.; Crittall, Elizabeth, red. (1956): *A History of the County of Wiltshire: Volume 3*. Victoria County History. s. 392–393.

## Eksterne lenker

* 
* «Avebury», *[[Domesday Book]]*
Typologi (arkeologi)

**Typologi** er, innenfor arkeologien en metode for relativ datering av arkeologiske funn. Metoden går ut på å ordne funn i rekkefølge basert på materiale, form eller andre attributter. Denne måten å datere gjenstander på er basert på prinsippet om at gjenstander i fra en gitt periode på et gitt sted har gjenkjennelige og bestemte attributter; at de er typiske for kulturen eller samfunnet som produserte dem. Et annet viktig prinsipp er at stilarter forandrer seg gradvis over tid. Dette vil si at gjenstander som er produsert samtidig vil være like, mens gjenstander som er produsert med mange århundrers mellomrom vil være ulike. Slik kan man sortere funn etter hvor like de er, og på denne måten bygge opp en relativ kronologi for et område.

Metoden er beskrevet som evolusjonistisk, og er faktisk basert på Charles Darwins teorier om artenes opprinnelse. En pionér innenfor dens utvikling var den svenske 1800-talls arkeologen Oscar Montelius, som lagde lokale typologier over bronsealdergjenstander fra flere regioner i Europa. Den typologiske sekvensen var viktig i utviklingen av teoriene i den kulturhistoriske arkeologien.

## Seriasjon
En videreutvikling av den typologiske sekvensen er **seriasjon**, hvor større samlinger av funn settes inn i kronologier eller serier. Innenfor seriasjon finnes det igjen to metoder. 

I *kontekstuell seriasjon* er det tidsrommet stilen var i bruk som styrer serien. En pionér innenfor denne typen seriasjon var den britiske arkeologen William Flinders Petrie som på 1800-tallet brukte metoden for å sortere og datere graver i Diospolis Parva i Egypt.   

En annen variant er *frekvensiell seriasjon*. Her dokumenteres og sorteres det proporsjonale antallet, altså frekvensen, av en stilart. Det antas at en stilart gradvis blir mer populær over tid, til dens popularitet når en topp for så å gradvis forsvinne. En annen antakelse er at en stilart som er populær på en lokalitet vil være like populær på en annen. På denne måten kan funnsammensetninger settes i sekvenser slik at de som er like alltid er sammen.
Sterilitet

**Sterilitet** betyr ufruktbarhet og forekommer både hos mennesker, dyr og planter, og er fraværet av evnen til å bære frem barn/frukt. Det omvendte av sterilitet er fertilitet.

## Sterilitet hos mennesket
Et par blir definert som infertile dersom kvinnen ikke har blitt gravid etter tolv måneder med ubeskyttet samleie, eller etter seks måneder dersom kvinnen er over 35 år, eller kvinnen ikke klarer å bære fosteret frem til fødselen.

Sterilitet hos mennesket kan ha en rekke årsaker, som medfødte feil eller sykdommer.

### Mannen
Hos mannen kan sterilitet skyldes medfødte feil ved kjønnsorganenes bygning eller deres funksjon. Sykdommer, spesielt gonoré og kusma som har angrepet testiklene, samt genitaltuberkulose, men også andre sykdommer og skader av kjønnsorganene, kan føre til sterilitet. Psykiske faktorer kan være av betydning, og impotens kan også være årsaken. Sædvæsken vil derfor ikke inneholde nok bevegelige, befruktningsdyktige spermier. Sædvæskens sammensetning for øvrig kan også være uheldig sammensatt.

### Kvinnen
Hos kvinner kan sterilitet skyldes medfødte feil eller sykdommer, spesielt i egglederne, slik at egget ikke kan passere etter eggløsning. Betennelse i egglederne etter abortinngrep eller gonoré og hormonforstyrrelser kan også gi sterilitet.

Faktorer relatert til kvinnelig sterilitet er (ufullstendig oversikt):
*Generelle faktorer
**Diabetes mellitus, skjoldbruskkjertel-sykdommer, binyre-sykdommer
**Signifikante lever- og nyre-sykdommer
**Psykologiske faktorer

## Sterilitet hos blomster
Hos blomster forekommer sterilitet når det ikke dannes befruktningsdyktige kjønnsceller. Pollenbærerne (støvbærerne) kan være sterile slik at det ikke dannes pollen, eller frøemnene kan slå feil.

Hos noen kurvblomstrende, for eksempel georginer, er randblomstene sterile.

## Kilder
Aschehoug og Gyldendals STORE NORSKE leksikon, 3. utgave, 2. opplag, 1998
Chad Michael Murray

**Chad Michael Murray** (født 24. august 1981 i Buffalo i New York) er en amerikansk modell og skuespiller. Han har blant annet medvirket i TV-serien *[[One Tree Hill]]*, hvor han spiller Lucas Eugene Scott. Han var også med i serien *[[Gilmore Girls]]*, hvor han spilte Tristan som går på Chilton sammen med Rory.

I tillegg har han spilt i filmer som *Freaky Friday* med Lindsay Lohan og Jamie Lee Curtis, *A Cinderella Story* med Hilary Duff, *House of Wax* med Elisha Cuthbert og Paris Hilton og *Home of the Brave* med Samuel L. Jackson og Jessica Biel. Han har også signert for en rolle i den biografiske filmen *Renee* med Kat Dennings, hvor han skal spille forfatteren Jamie Tworkowski. 

## Personlig
Murray vokste opp i en stor familie med tre brødre, en halvbror og en søster.

Han giftet seg 16. april 2005 med skuespilleren Sophia Bush, som også spiller i *One Tree Hill*. Fem måneder senere ble de separert. 4. april 2006 ble han forlovet med Kenzie Dalton, som var statist i TV-serien *One Tree Hill*.

## Filmografi

## Referanser


## Eksterne lenker
*
Manntall

**Manntall** er en systematisk oversikt over hvilke innbyggere som har stemmerett til valg. Manntallet er offentlig, og er lagt ut til offentlig gjennomsyn i periodene før valg både til Stortinget, fylkestinget og kommunestyret.

Dersom man ikke står i manntallet, kan man ikke stemme ved valget.

## Se også
*Folketelling
*Titus Bülches manntall 1663-6

## Referanser
Vågakallen

**Vågakallen** (nordsamisk: *Vágigállis*) er et fjell i Vågan kommune i Lofoten i Nordland. Fjellet ligger mellom Kabelvåg og Henningsvær på Austvågøya. Det har en høyde på 943 meter over havet.

På fjellsiden som ligger mot Kabelvåg er det muligheter for å klatre opp. I boken *Magic Islands of Lofoten* av Ed Webster kan man finne forskjellige ruter man kan klatre. På siden som ligger mot Henningsvær er det en fin sti som gir mulighet for å gå opp til fots.

## Referanser




## Eksterne lenker
* 
* Beskrivelse av Vågakallen på peakbook.org
* Lofotodden 
* Vågakallen
* Turbeskrivelse – til topps via normalvegen fra Djupfjorden


Fil:With Vaagakallen, Kabelvaag, Norway (LOC).jpg|Kabelvåg med Vågakallen i bakgrunnen. Foto fra 1890-årene.
Fil:Vagakallen1.jpg|Vågakallen sett fra ferja mellom Svolvær og Hamarøy i øst.
Jürgen Stroop

**Jürgen Stroop** (født 26. september 1895 i Detmold, død 6. mars 1952 i Warszawa) var en tysk SS-general og Generalleutnant der Waffen-SS und Polizei. Han huskes særlig for å ha slått ned opprøret i den jødiske gettoen i Warszawa i 1943, i egenskap av å være SS-und-Polizeiführer der. 

Stroop ble etter krigen dømt til døden og henrettet for krigsforbrytelser og forbrytelser mot menneskeheten. 

## Liv og virke
Opprinnelig hadde han navnet Josef Stroop, men fikk etter søknad i 1941 bytte fornavn til Jürgen, som var navnet på hans avdøde sønn. Det lå også ideologiske grunner bak Stroops ønske om å ta det mer «germanske» navnet Jürgen.

Under første verdenskrig gikk Stroop inn i den tyske hæren, hvor han ved krigsslutt hadde nådd grad av visestabssersjant. Han gikk i 1932 inn i både SS og NSDAP. Karrieren hans skjøt fart etter at Hitler, Göring og Himmler ble oppmerksom på ham: I 1933 ble han utnevnt til sjef for Lippes hjelpepoliti; året etter ble han forfremmet fra SS-Oberscharführer til  SS-Hauptsturmführer. Deretter arbeidet han for SS-administrasjonen i Münster og Hamburg. I 1938 kom forfremmelsen til SS-Standartenführer (tilsvarende oberst). Han tjenestegjorde som øverstkommanderende for SS-avsnittet i Gnesen (Gniezno). 

Etter andre verdenskrig ble han arrestert for krigsforbrytelser og stilt for retten av amerikanerne. Stroop ble dømt til døden i 1947, men da alt var klart for henrettelsen, valgte amerikanerne samme år å utlevere ham til Polen. Det lå vanligvis en omstendelig byråkratisk prosess bak slike utleveringer av tyske krigsforbrytere til østblokkland som Polen, men amerikanerne tvilte ikke på at Stroops særdeles grove forbrytelser i Warszawa berettiget utlevering til polakkene. 

Stroop ble først klar over utleveringsvedtaket da amerikanerne overleverte ham fysisk til polakkene ved  flyplassen. Sjokket og redselen hans over å falle i polakkenes hender var stort, men Stroop skulle snart oppdage at polakkene hovedsakelig behandlet ham korrekt. Han ble i 1951 stilt for retten og nok en gang dømt til døden. 6. mars 1952 kl. 19.00 ble han hengt i Mokotów-fengselet i Warszawa.

Den arresterte polske motstandsmannen Kazimierz Moczarski hadde i 1949 blitt plassert i samme celle som Jürgen Stroop og hans tyske cellekamerat Karl Heinrich Gustaw Schilke. I året som fulgte førte han mange og lange samtaler med Stroop. Nedtegnelsene til Moczarski resulterte i boken *Rozmowy z katem* i 1978 (samme år utgitt på tysk som *Gespräche mit dem Henker*).

Jürgen Stroop var en av 1767 tyskere som ble utlevert til Polen for krigsforbrytelser. Opptil 167 av dem ble henrettet.

## Referanser


## Eksterne lenker
*
Sjakal

**Sjakal** har flere betydninger, men henviser opprinnelig til små rovpattedyr i hundefamilien.

;Rovpattedyr
* Sjakaler (*Lupulella*), slekt i hundefamilien (Canidae)
** stripesjakal, inngår i *Lupulella*
** svartryggsjakal, inngår i *Lupulella*
* Gullsjakal, inngår i slekten *Canis*

;Annet
* Sjakalen (andre betydninger)
Donald Judd

**Donald Judd** (født 3. juni 1928, død 12. februar 1994) var en minimalistisk amerikansk kunstner.

Judd ble født i Missouri og studerte filosofi ved Columbia University. I studietiden tok han flere kveldskurs i kunst.  

I 1957 hadde han sin første soloutstilling i New York. Her stilte han ut ekspresjonistiske malerier. Det tok ikke lang tid før Judd var på vei vekk fra maleriet som uttrykksform, og isteden valgte å konsentrere seg  om skulpturelle installasjoner. Han søkte renhet rundt et konstruert objekt og i rommet som omgav det, og ønsket å oppnå en demokratisk presentasjon uten noe form for komposisjonelt hierarki. 

Judd benyttet ofte metaller, sement og farget plexiglass i sine verk. 

I 1968 hadde Whitney Museum of American Art en stor retrospektiv utstilling med Judd, uten at noen av hans tidlige malerier var inkludert.  

Utover 1970- og 1980-tallet lagde Judd mange radikale verk som tok avstand fra de klassiske europeiske idealene for skulptur. Judd mente at kunst ikke skulle representere noe; kunst skulle stå for seg selv og bare eksistere.

Judd var opptatt av kunstens forhold til arkitektur og til det naturlige landskapet. 

## Referanser
Pilormer

* Archisagittoidea
* Sagittoidea

**Pilormer** (Chaetognatha) (gresk: *chaite*, «langt hår» og *gnathos*, «kjeve») er ei rekke av små, ormeliknende dyr.

Pilormene består av ca. 100 kjente arter som alle lever i saltvann. Lengden varierer fra 2&nbsp;mm til om lag 10&nbsp;cm. De har ikke organer for bevegelse, og regnes derfor som plankton. Pilormene er kjøttetere og beiter på annet dyreplankton – særlig hoppekreps og fiskelarver. De sporer byttet ved at de oppfatter vibrasjoner i vannet. De er sjøl bytte for større planktonetere.

Viktige arter i norske farvann er *[[Eukrohnia hamata]]* og arter av slekten *[[Sagitta]]*.

## Slektskap
Hvor pilormene hører hjemme i dyrenes stamtre, er fremdeles uavklart. Man har lenge trodd at de er deuterostomier på grunnlag av embryologien, men nyere studier peker heller mot slektskap med protostomiene.
 Rundormer har vært foreslått som mulige slektninger.

Pilormer er små og bløte og det finnes ingen sikre fossiler etter dem. Det er imidlertid mulig at i alle fall noen av de mikrofossilene som vanligvis grupperes som conodonter egentlig er fossiler av pilormer. Om dette er tilfelle, har pilormer en rik og godt beskrevet fossil historie.

## Referanser


## Eksterne lenker
* 
* Chaetognatha of the World - med tegninger av samtlige arter
Gerhard Richter

**Gerhard Richter** (født 1932) er en tysk maler, skulptør og fotograf. 

## Livsløp
Gerhard Richter studerte ved Kunstakademiet i Dresden og Kunstakademiet i Düsseldorf. Han har undervist ved flere kunstskoler, og var fra 1971 til 1993 professor ved akademiet i  Düsseldorf. Richter flyttet fra Düsseldorf til Köln på begynnelsen av 80-tallet. Gerhard Richter har hatt flere store utstillinger både i Europa og USA.

## Arbeider
Richter er kjent for sine "foto-malerier", særlig landskapsbilder, og sine abstrakte malerier. Hans arbeider har en spenning mellom den avbildede virkeligheten og aktualiteten i malerier; prosessen og materialet. 

I sine foto-malerier begynner han med et fotografi - enten et han selv har tatt eller et han har funnet - som han projiserer på et lerret, og tegner etter det. Han benytter så de samme fargene som i fotografiet, og maler over det. Et av hans kjennetegn er en slørete overflate, som gir bildet et fotografisk uttrykk og samtidig fungerer som et bevis på malerens handlinger. 

## Sjanger
Sammen med Sigmar Polke og Konrad Lueg arbeidet han innenfor sjangeren «kapitalistisk realisme», som i begynnelsen av 1960-årene vokste frem i Düsseldorf.

Gerhard Richter ble tildelt Wolfprisen i 1995.

## Referanser


## Eksterne lenker
* 
*
Liste over Portugals statsministre

**Portugals statsminister** leder landets myndigheter. Vedkommende koordinerer ministrenes handlinger, representerer regjeringen utad. Statsministeren svarer overfor den portugisiske lovgivende forsamling og holder presidenten underrettet i politiske spørsmål.

Det er ingen begrensning i funksjonstid som statsminister. Statsministeren utnevnes av republikkens president etter valg og etter en audiens med hver leder av partiene som er representert i nasjonalforsamlingen. Det er vanlig at den som leder nasjonalforsamlingens største parti blir statsminister.

Før revolusjonen i 1974 var statsministerens rolle annerledes. Statsministerens formelle tittel har også skiftet gjennom tidene.

## Statsministere før liberalismen

### Statsminister under Napoleons invasjon
#### I Lisboa

#### I Rio de Janeiro

## Første liberale periode (1821–1828)

## Eneveldets restaurasjon

## Den liberale regjeringen i eksil

## Statsministere under det konstitusjonelle monarkiet (1834–1910)

## Den første republikken (1911–1926)

## Militærdiktatur (1926–1932)

## Estado Novo (den «nye staten») (1932–1974)

## Den tredje republikk (siden 1974)

## Se også

*Liste over Portugals monarker
## Eksterne lenker
*
Funky Butt

**Funky Butt** er et norsk jazzband, inspirert av New Orleans-jazzen. De sier om sin egen musikk: «It´s a funky brass band with piano added, offering groovy, New Orleans music with a nordic perspective. It´s a melting pot of traditional jazz, Caribbean influences, tango, hard bop and contemporary grooves. It embraces lyrical beauty and fresh phrasing. It involves strong soloing and respectful collective playing. And it never compromises on the seriousness nor on the fun of the music.»

## Medlemmer

*Vidar Sæther &ndash; saksofon
*Kåre Nymark &ndash; trompet
*Anders Aarum &ndash; piano
*David Gald &ndash; tuba
*Knut Lothe &ndash; trommer
*Even Kruse Skatrud &ndash; trombone

## Diskografi
**Whoopin' *(2001)
**The Glove* (2002)
**Big Mama* (2005)
**Shakin' da butt* (2007)
**Shaft* (2013)

## Referanser


## Eksterne lenker
*
Melkekjertel

**Melkekjertler** er kjertler som produserer melk i pattedyr av hunnkjønn som nettopp har fått unger.
Melken avgis enten direkte over huden, der den slikkes opp av ungene (som hos kloakkdyr), eller samles i melkeganger og avgis ved at ungene suger på patter (som hos de resterende pattedyr, dvs. placentale pattedyr og pungdyr).

Melkekjertler oppstod i stamarten til pattedyrene fra spesialiserte svettekjertler.

Det menneskelige brystet inneholder rundt 20 melkekjertler.
Lars Petter Einarsson

**Lars Petter Ravn Einarsson** (født 21. desember 1962 i Stavanger) er en norsk journalist, redaktør og forfatter, nå informasjonsansvarlig i Base Gruppen AS. 

Han begynte sin journalistiske karriere i Rogalands Avis i 1987 og var fra 2002 ansvarlig redaktør i Finnmark Dagblad, deretter ansvarlig redaktør og daglig leder i Sandnesposten 2005-2008 og nyhetsredaktør i Rogalands Avis fra 2008. I 2014 var han journalist i Sysla.

I 2016 utga han boken *Forus – Norges største asylmottak* på eget forlag. Året etter ga han ut boken *Hermetikken*, historien om Hermetikkindustriens Laboratorium.

I 2011 deltok Einarsson i den første sesongen av MasterChef, med Eivind Hellstrøm, Jan Vardøen og Tom Victor Gausdal som dommere.

Fra 1982 til 1992 spilte Einarsson 252 A-kamper for Sunde IL.

## Referanser


## Eksterne lenker
* RA-journalist ny redaktør i Finnmark Dagblad - Jounalisten 5. okt. 2001
* Ny redaktør i Sandnesposten - Stavanger Aftenblad 12. mars 2005
* sandnesposten.no: Slutter i Sandnesposten
Reisverk

Et **reisverk** er en type bærekonstruksjon som fikk en viss utbredelse som byggemåte for trehus i Norge i perioden fra ca. 1850 til ca. 1940.  Reisverket besto som regel av en bærende rammekonstruksjon av stolper og sviller. Stolpene var som regel rettskårne planker av 7" X 3" og festet sammen med ca. 25&nbsp;mm dømlinger med innbyrdes avstand på 1,5 m. Det ble også benyttet plank med not og fjær. Noen ganger ble det satt inn løse planker som utfylling i hulrommet mellom svillene og stolpene. Plankene fikk i nedre ende en tapp som ble satt ned i spor i svilla. Det samme ble brukt i toppen. Innvendig kunne reisverket bli foret ut ca. 1" for å ta opp ujevnheter, og det ble alltid kledd med panel, ofte vekselpanel eller pløyd panel, eventuelt med underkledning av rupanel. Utvendig ble det også benyttet et lag rupanel, så kraftpapp før utforing og utvendig panel. Som oftest var svillene  4"-5". I fag uten åpninger kunne det settes skråbånd for avstiving. Det er altså nesten ikke hulrom som kan etterisoleres i slike hus.

De første kjente eksemplene på reisverkskonstruksjoner i Norge er fra siste halvdel av 1700-tallet, med grovere dimensjoner av kløyvd tømmer. Reisverket var en byggemetode for bolighus som til en viss grad fortrengte lafteverket. I tidlige kilder ble det å bygge reisverk kalt «å reise tømmeret på ende». Fordelen ved å gå over fra lafting til reisverk var at veggen kunne bordkles umiddelbart, ettersom den ikke krympet i høyderetningen slik som en vegg av liggende tømmer. Trevirke krymper betydelig i tverr-retningen, men praktisk talt ikke i lengderetningen. En nylaftet vegg kan derfor krympe inntil 10&nbsp;cm på en vanlig etasjehøyde etterhvert som trevirket tørker, mens en reisverksvegg vil få en helt ubetydelig krymping. Ulempen var til gjengjeld at fugene mellom de stående plankene utvidet seg når plankene tørket, og det kunne gi utette og trekkfulle vegger. Lafteveggen blir derimot tettere med tiden når stokkene etterhvert presses sammen på grunn av egentyngden og taktyngden. Siden det var vanskelig å få reisverksvegger tilstrekkelig tette mot trekk, fikk byggemåten liten utbredelse før bygningspapp kom i handelen etter midten av 1800-årene. Da ble det vanlig å kle reisverket med papp både innvendig og utvendig før montering av bordkledning.

Etterhvert som teknikken med å bygge i reisverk utviklet seg, reduserte man dimensjonene på plankene som fylte hulrommene og sparte dermed materialer.

## Se også
* Grindverk
* Stavverk
* Bindingsverk
* Lafteverk
* Sleppverk
Golden Gate

**Golden Gate** er sundet som forbinder San Francisco-bukta med Stillehavet. 

Golden Gate-broen, som ble bygget i 1937, forbinder San Francisco med Marin County.

Sundet ble navngitt av oppdageren John C. Frémont, som kalte det opp etter Det gylne horn ved Bosporos.

## Referanser




## Eksterne lenker
*
50-årene

:*Se også [[1950-årene]]*
**50-årene** var et tiår som varte fra 1. januar 50 til 31. desember 59.

## Se også
* Liste over tiår, århundrer og årtusen

## Eksterne lenker
*
499 f.Kr.

## Begivenheter

*Det joniske opprøret mot Persia bryter ut.

## Fødsler

*Anaxagoras – gresk filosof

## Dødsfall
428 f.Kr.

## Fødsler
Platon,  gresk filosof (d. 348 f.Kr.)

## Dødsfall

*Anaxagoras, gresk filosof (f. 499 f.Kr.)